jkorsvik/nowiki_second_scrape_merged huggingface dataset:
Falling Down

Falling Down er en amerikansk drama-thriller fra 1993 regissert av Joel Schumacher. Filmen handler om en den arbeidsledige, nyskilte ingeniøren William «Bill» Foster som forsøker å «dra hjem» til sin datters bursdag etter å ha forlatt bilen midt i trafikken i Los Angeles på årets varmeste dag. Mens han trasker gjennom gatene opplever han flere ubehageligheter fra mennesker han kommer i kontakt med. Opplevelsene gir ham en stadig sterkere følelse av fremmedgjorthet, vemmelse og sinne. Etter et mislykket angrep fra en gatebande kommer han i besittelse av flere våpen og disse begynner han å true folk med for å tvinge dem ut av sin vei. Han er fast bestemt til å nå frem til sin datters bursdag, men klarer samtidig ikke se hvor skremmende hans oppførsel er blitt for andre.
Filmens tittel refererer til Fosters mentale kollaps, den er hentet fra sangen «London Bridge is Falling Down»: Detektiv Martin Prendergasts kone insisterer gjennom hele filmen at hun og hennes man skal pensjonere seg og dra til Lake Havasu City, Arizona, hvor den gamle London Bridge ble flyttet. En snøkule som Foster kjøper som gave til sin datter spiller også melodien til den velkjente sangen.


== Medvirkende ==
Michael Douglas – William «Bill» Foster/D-Fens
Robert Duvall – Detektiv Martin Prendergast
Barbara Hershey – Elizabeth «Beth» Travino
Tuesday Weld – Amanda Prendergast
Rachel Ticotin – Detektiv Sandra Torres
Frederic Forrest – Nick, våpenbutikkeier
Raymond J. Barry – Kaptein Yardley


== Om filmen ==


=== Popularitet og økonomi ===
Falling Down ble en moderat suksess i USA, hvor den innbrakte $40,9 millioner. Den havnet på en 37-plass over de mest innbringende filmene i USA i 1993.Produksjonskostnadene var på mellom $25 og $30 millioner.


=== Anmelderne ===
Den ble forholdsvis godt mottatt av anmelderne, noe som gjenspeiles i at den har fått 74 % på Rotten Tomatoes. Roger Ebert, som ga filmen 3 av 4 stjerner og skrev om karakteren William «D-Fens» Foster: «Det som er fascinernde med Douglas' figur, såvel skrevet som utspilt, er kjernen av tristhet i sjelen hans. Allerede når vi møter ham, har han gått over grensen. Men det er ikke noe oppløftende i hans utbrudd, ingen frigjøring. Han virker trett og forvirret, og i hans handlinger følger han ubevisst manuskript som han har lært av filmer, eller fra nyhetene, hvor andre frustrerte mislykkede slipper ut frustrasjonen sin på uskyldige tilskuere.» Leonard Maltin gav den 2,5 av 4 stjerner.


== Priser og nominasjoner ==
1993 Camerimage, nominert til Golden Frog
1993 Cannes filmfestival, nominert til Gullpalmen
1994 Edgar Award, vant for beste originalmanus (Ebbe Roe Smith).


== Referanser ==


== Eksterne lenker ==
(en) Falling Down på Internet Movie Database 
(no) Falling Down hos Filmfront 
(sv) Falling Down i Svensk Filmdatabas 
(da) Falling Down i Danmark Nationale Filminstitut 
(fr) Falling Down på Allociné 
(nl) Falling Down på MovieMeter 
(en) Falling Down på AllMovie 
(en) Falling Down på Turner Classic Movies 
(en) Falling Down på Rotten Tomatoes 
(en) Falling Down på Metacritic
Sosialhøgskolen i Trondheim

Sosialhøgskolen i Trondheim var en høgskole for sosionomutdanning, etablert i Trondheim i januar 1962 som Sosialskolen i Trondheim. Skolen begynte undervisning i september 1962. Første kull hadde 25 studenter, og det krevdes bestått opptaksprøve for opptak ved skolen. De første årene varte utdannelsen i to og et halvt år, og det var fokus på praktisk øvelse for studentene.Skolen fikk høgskolestatus i 1968, og hadde lokaler i Lade gård. I 1989 startet man barnevernspedagogisk utdanning ved skolen. Den fikk da to linjer: sosiallinjen og barnevernslinjen.
I 1994 ble skolen fusjonert inn i Høgskolen i Sør-Trøndelag (HiST), og da HiST gikk inn i Norges teknisk-naturvitenskapelige universitet (NTNU) fra 1. januar 2016, ble fagene videreført i Fakultet for helse- og sosialvitenskap.
Skolens første rektor var Lilian Bye, som besatt stillingen fra 1962 til og med 1973.


== Referanser ==
Trondheim lærerhøgskole

Trondheim lærerhøgskole var en høgskole for lærerutdanning, etablert i Trondheim i 1959 under navnet Statens lærerskoleklasser i Trondheim. I 1994 ble skolen fusjonert inn i Høgskolen i Sør-Trøndelag (HiST), som følge av høgskolereformen. Fra 1. januar 2016 inngår HiST, Høgskolen i Gjøvik og Høgskolen i Ålesund i Norges teknisk-naturvitenskapelige universitet (NTNU).
Etter få år skiftet Statens lærerskoleklasser i Trondheim navn til Trondheim offentlige lærerskole. Skolen het etterhvert Trondheim lærerskole; den fikk høgskolestatus i 1973 og med det navnet Trondheim lærerhøgskole.På Byåsen hadde Åsveien interkommunale skole nettopp fått bygd nye lokaler og Trondheim kommune stilte til disposisjon skolens eldre bygninger i Breidablikkvegen 39. Trondheim lærerhøgskole holdt til på Byåsen fram til 1991. Da flyttet de til Rotvoll nordøst for Trondheim sentrum, og inn i lokalene til det tidligere Rotvoll asyl, eller Trondheim psykiatriske sykehus, som det het i 1991.Den tidligere lærerhøgskolen ble i 2016 Fakultet for lærer- og tolkeutdanning (FLT) ved NTNU. I 2017 ble FLT fusjonert med Program for lærerutdanning (PLU) til Institutt for lærerutdanning ved NTNU. ILU samlet i 2018 lærerutdanningen for trinn 1-13 på campus Kalvskinnet.


== Referanser ==
Henry Øberg

Henry Verner Øberg (født 18. august 1931, død 23. november 2011) var en norsk fotballdommer og medlem av Hamar IL.
Han ledet kamper i 1. divisjon (1964-1981, 145 kamper), cupfinalen 1968, samt internasjonale klubb- og landskamper, inkludert Sommer-OL 1972 og kvalifiseringen til VM i fotball 1974. Av VG utpekt til Årets dommer  1970, 1971 og 1973.


== Referanser ==
Royal Small Arms Factory

Royal Small Arms Factory (RSAF) var en statlig eid britisk fabrikk for produksjon av våpen.


== Historie ==
Fabrikken ble bygget i Enfield nær slutten av Napoleonskrigen. Tomten ble anskaffet i 1812 og fabrikken var ferdigstilt i 1816. Plassen hadde fordel med både vannkraft for elektrisitet og transport av råmaterialer via elven Lee. Fabrikken ble privatisert i 1984 sammen med flere statlige fabrikker for å bli en del av «Royal Ordnance Plc», som senere ble kjøpt opp av «British Aerospace» (BAe). Fabrikken ble nedlagt i 1988, men noe av arbeidet ble flyttet til andre steder.


== Produksjon ==
Fabrikken produserte rifler, musketter og sverd for militært bruk ifra 1816.
Våpen laget/designet hos RSAF:

Brengun lett maskingevær
Enfield revolver og den senere Enfield No.2 revolver
Lee-Enfield rifle
Martini-Henry bakladerrifle
Modell 1853 Enfield forladerrifle
Stengun maskinpistol
Polsten maskinkanon
Taden maskingevær
EM-2 automatgevær
SA80-serie med våpen


== Eksterne lenker ==
(en) Royal Small Arms Factory – kategori av bilder, video eller lyd på Commons 
Royal Small Arms Factory
History of Industry in Enfield
Photos of Enfield Island Village
Adolf Indrebø

Adolf Oliverson Indrebø (født 7. februar 1884 i Hafstad i Førde, død 5. desember 1942) var en norsk offentlig tjenestemann og politiker (Ap). Han var forsvarsminister i 1935 og finansminister 1935-36.
Indrebøs yrkeskarriere starta som offiser og lærer på landbruksskole. Etter at han flytta til Oslo i 1909, hadde han ulike stillinger i kommunen. Han endte etter hvert opp som direktør i reinholdsverket og seinere som generaldirektør i Oslo Lysverker.
Indrebø var medlem av Oslo bystyre fra 1917 til 1934. Han var ordfører 1929–31. I og med dette vervet holdt han tale da kong Håkon la han ned grunnsteinen for Oslo rådhus.I 1935 blei han finansminister i Johan Nygaardsvolds regjering. En kort periode var han også forsvarsminister.
Indrebø var ei tid formann i Sosialdemokratisk studentforening og varaformann i Bondeungdomslaget i Oslo. Han var også formann i Arbeiderpartiets by- og herredslag.


== Referanser ==


== Kilder ==
Biografi hos Norsk samfunnsvitenskapelig datatjeneste


== Eksterne lenker ==
(en) Adolf Indrebø – kategori av bilder, video eller lyd på Commons 
(no) Adolf Indrebø hos Norsk senter for forskningsdata
Zeth Höglund

Carl Zeth Konstantin Höglund (kjent som Zäta Höglund, født 29. april 1884 i Göteborg, død 13. august 1956 i Stockholm) var en svensk politiker (kommunist og sosialdemokrat). Höglund var riksdagsmedlem (andrekammeret) i periodene 1915–1917 og 1929–1940, sjefredaktør for Social-Demokraten 1936–1940 samt finansborgerråd i Stockholm 1940–1950.


== Liv og virke ==
1905 ble et hendelsesrikt år for den unge Höglund. Sommeren 1905 krevde Norge å få bli selvstendig fra Sverige. I begynnelsen ville deler av det svenske politiske etablissementet ikke akseptere dette og forberede seg på å gå til krig mot Norge for att bevare unionen. Zeth Höglund skrev da manifestet Ned med vapnen! der han fordømte det han betegnet som borgerskapets krigsplaner oppfordret soldatene – den svenska arbeiderklasseungdommen – å nekte å gå til krig. Indirekte mente Höglund også at våpnene heller burde rettes mot det svenska borgerskapet, altså en revolusjon. På grunn av Ned med vapnen! ble Höglund dømt til seks måneders fengsel i Malmö. 
I 1915 ble Höglund igjen dømt til fengsel, også nå for sin antimilitarisme, denne gangen i forbindelse med utbruddet av første verdenskrig. I løpet av oppholdet på Långholmens fängelse skrev han dikt som ble utgitt på Frams forlag i 1918 med tittelen Bläck och blod.
Höglund var den fremste av lederne i den marxistiske gruppen som ble ekskludert av Sveriges socialdemokratiska arbetareparti i 1917 og var med på å danne Sveriges socialdemokratiska vänsterparti, som skulle bli Sveriges første kommunistiske parti, og i en periode medlem av Komintern. Höglund, en god venn av Lenin, var det nya partiets førsta partileder i perioden 1917–1924. Höglund hyllet Lenin og oktoberrevolusjonen, men skulle senere fordømme stalinismen og den videre utviklingen i Sovjetunionen (dette framgår tydelig for eksempel i hans ledere i Social-Demokraten i forbindelse med offentliggjøringen av Molotov–Ribbentrop-pakten). 
Etter å ha blitt utestengt fra SKP i 1924 grunnla Höglund et eget kommunistparti. Etter Hjalmar Brantings død i 1926 gikk Höglund imidlertid tilbake til sosialdemokratene, selv om han fortsatt anså seg som kommunist. Dette var grunnen til at Höglund aldri fikk noen tunge rikspolitiske verv for sosialdemokratene. Han var likevel finansborgarråd (finansbyråd) i Stockholm i mange år.
Zeth Höglund ligger begravet på Skogskyrkogården i Stockholm, uten gravsten.


== Bildegalleri ==

		
		


== Referanser ==


== Eksterne lenker ==
(en) Zeth Höglund – kategori av bilder, video eller lyd på Commons
Befolkningseksplosjon

Befolkningseksplosjonen refererer til en trend fra 1830-årene og fremover, hvor verdensbefolkningen doblet seg på hundre år, og det fant sted en tredobling de neste 70.
Begrepet kan også referere til en hurtig befolkningsvekst på lokalt plan som går utover områdets ressurser og økologisk bæreevne. Dette problemet rammet blant annet Kina så hardt at man innførte ettbarnspolitikken (antinatalistisk politikk).
Mercuri Urval

Mercuri Urval er et internasjonalt konsulentselskap innen strategi, ledelse og utvelgelse. Selskapet ble dannet i Sverige i 1967, som et rent rekrutteringsfirma, og har i dag over 800 konsulenter i 24 land.  Mercuri Urval ble startet opp i Norge i 1977 av Henning  Døscher med en enkelt konsulent, og vokste raskt til en av de betydeligste aktørene på det norske rekrutteringsmarkedet. 


== Eksterne lenker ==
Offisielt nettsted
Navnebeskyttelsen Norge

Navnebeskyttelsen Norge er en interesseorganisasjon som arbeider for en lovendring knyttet til lov om stadnamn, slik at endringer av gårds- og bruksnavn ikke kan skje uten grunneiers samtykke.Organisasjonen ble stiftet på Toten 22. april 2008.


== Referanser ==


== Eksterne lenker ==
900 gardsnavnklager, Nationen, 23. april 2008
Vil tvinge Hveem til å hete Kvem, Nationen, 23. april 2008
Engasjerer advokat i navnesak, Oppland Arbeiderblad, 17. januar 2008
Leninogorsk

Leninogorsk er også et tidligere navn på byen Ridder i Kasakhstan.Leninogorsk (russisk: Лениного́рскer en by i Republikken Tatarstan i Russland. Den ligger rundt 250 km sørøst for Kazan. Innbyggertall: 65 592 (folketelling 2002).
Den ble grunnlagt i 1948. Bystatus ble gitt i 1955.


== Referanser ==


== Eksterne lenker ==
Offisielt nettsted 
(en) Leninogorsk – kategori av bilder, video eller lyd på Commons
Nødtestament

Nødtestament er et unntak fra kravene ved opprettelse av vanlig testament. Nødtestamentet kan enten være skriftlig eller muntlig. Reglene om nødtestament finner man i arveloven §46.
For at et testament skal være gyldig som nødtestament må visse krav være oppfylt: Det må foreligge en nødsituasjon eller brå og farlig sykdom.
I situasjoner der man må opprette muntlig nødtestament, må det være minst to vitner til stede som kan gjengi testamentet i ettertid.


== Eksempel på nødsituasjon ==
En kvinne går skitur på fjellet og det blåser opp til storm. Hun ser ingen annen utvei enn å legge seg ned i snøen og prøve å holde seg i live. Når hun har ligget i noen dager, forstår hun at hun ikke lenger har mulighet til å overleve, og skriver derfor ned hvem som skal arve hennes jordiske gods etter henne. Hun dør senere, og blir funnet noen dager etter.
Andreas Morisbak

Andreas Morisbak (født 19. mai 1940 i Vefsn) er en norsk, tidligere fotballspiller (forsvar og midtbane) og -trener.
Morisbak ble født i Vefsn, men flyttet med familien til Børsa mens han var barn. Der spilte han for klubbene Børsa og Orkanger Idrettsforening. Morisbak ble kjent etter overgangen til Lyn (1960–71, 221 kamper, fem scoringer) der han var kaptein for laget som vant 1. divisjon fotball for herrer 1968 og norgesmesterskapet i fotball for herrer 1968 (doublelaget). Morisbak spilte for Norges herrelandslag i fotball (tre kamper, ingen scoringer). Senere var han trener for Lyn (1972–74), en kort periode for Viking FK (1983), samt assisterende trener for Norges herrelandslag i fotball under Tord Grip (1987–88).
Han har hovedfag fra Norges idrettshøgskole og har vært fast ansatt i Norges Fotballforbund, tidvis med ansvar for aldersbestemte landslag, siden som utviklingsleder (1975-2006). Han er bosatt på Hosle og far til fotballspilleren Sven Morisbak.


== Utgivelser ==
Ferdighetsutvikling i fotball, handlingsvalg og handling (2002).  Med Aksel Bergo, Pål Arne Johansen og Øyvind Larsen
Fotball er gøy, fotballaktivitet for aktivitetsledere (1987)
Ungdomsfotball, planlegging av god fotballopplæring (1988).  Med Drejer og Skarsfjord.
God fotballferdighet, lær taktikk, teknikk (1986).  Med Sverre Dreier og Terje Skarsfjord


== Referanser ==


== Eksterne lenker ==
(en) Andreas Morisbak – Transfermarkt 
(en) Andreas Morisbak – EU-Football.info 
(no) Andreas Morisbak – Norges Fotballforbund
Kongekrabber

Kongekrabber eller paralithoder (Paralithodes) er ei slekt i familien trollkreps (Lithodidae) som inkluderer fem arter. De tilhører gruppen med tifotkrepser (Decapoda) og er storkreps (Malacostraca).
Kongekrabber finnes ikke naturlig i Norge, men rød kongekrabbe (Paralithodes camtschaticus) ble introdusert til Murmanskfjorden av russerne på 1960-tallet og har siden spredt seg til kysten av Finnmark. I dag gir den et viktig bidrag til fiskerinæringen i Nord-Norge.


== Fotogalleri ==

		
		
		
		


== Referanser ==


== Eksterne lenker ==
(en) Kongekrabber – oversikt og omtale av artene i WORMS-databasen 
(en) Kongekrabber i Global Biodiversity Information Facility 
(no) Kongekrabber hos Artsdatabanken 
(sv) Kongekrabber hos Dyntaxa 
(en) Kongekrabber hos ITIS 
(en) Kongekrabber hos NCBI 
(en) Kategori:Paralithodes – bilder, video eller lyd på Wikimedia Commons 
Paralithodes – detaljert informasjon på Wikispecies
Aktør-nettverksteori

Aktør-nettverksteori (ANT eller Actor-network theory) er en teoretisk tilnærming til samfunnsvitenskap som forsøker å beskrive hvordan aktører i et samfunn oppfører seg og påvirker hverandre. Den ble utviklet gjennom arbeidet til flere forskere, blant annet Bruno Latour, Michel Callon og John Law. ANT er mest kjent for at den ikke skiller mellom ikke-menneskelige og menneskelige aktører i et nettverk.
Den grunnleggende tanken er at man kan identifisere nettverk av aktører i samfunnet, der alle aktørene påvirker nettverket og andre aktører i større eller mindre grad, men samtidig også selv blir påvirket. Fordi ANT ikke skiller mellom mennesker og ikke-mennesker er teorien godt egnet til å beskrive sosio-tekniske nettverk og systemer.
To av de viktigste begrepene som benyttes i ANT er inskripsjon (inscription) og oversettelse (translation). En inskripsjon refererer til hvordan et teknisk objekt skaper et bruksmønster, altså hvordan objektet legger til rette for at det skal brukes på en bestemt måte. Et objekt med sterk inskripsjon vil tvinge brukeren til å følge et gitt mønster, mens en svak inskripsjon vil åpne for at objektet kan brukes på andre måter enn skaperen planla. En oversettelse kan forklares som det å skape en inskripsjon, med det formål å føre (align) objektet eller nettverket objektet er i mot et bestemt mål.
Et nokså kjent eksempel på hvordan et aktør-nettverk kan fungere er gitt av Latour. Han beskriver en hotelldirektør som ønsker at gjestene skal huske å levere fra seg nøklene før de forlater hotellet. Først setter han opp et skilt bak resepsjonsdisken, den første oversettelsen og inskripsjonen, der det står nettopp dette. Denne inskripsjonen er ikke sterk nok, og gjestene gjør ikke som han ønsker. Neste oversettelse er å henge en metallklump på nøkkelen, og ved å gradvis øke vekten på klumpen husker til slutt gjestene å levere fra seg nøklene når de drar. Dermed, gjennom en serie oversettelser, gjør direktøren inskripsjonen i nettverket så sterk at han når sin målsetning.


== Eksterne lenker ==
John Laws actor-network theory ressursside
Martin Ryders samling av andre forskeres oppfatning Arkivert 22. juni 2013 hos Wayback Machine.
Jelabuga

Jelabuga (russisk: Ела́буга, tatarisk (kyrillisk): Алабуга, tatarisk (latinsk): Alabuğa), også skrevet Alabuga eller Elabuga, er en by i Republikken Tatarstan i Russland. Den ligger ved elva Kama, rundt 190 km øst for Kazan. Innbyggertall: 68 663 (folketelling 2002).
Bosetningens historie går tilbake til 1000-tallet, da en Volga-Bulgarsk grenseborg ble bygget på stedet. Borgen ble senere forlatt, og restene av den er i dag kjent som Şaytan qalası (dvs. Satans borg eller Djeveltårnet).
På andre halvdel av 1500-tallet ble en russisk landsby grunnlagt på samme sted. Byen er i dag kjent for sin oljeindustri.

		


== Kjente personer fra Jelabuga ==
Ivan Sjisjkin – maler.
Marina Tsvetajeva – dikter.


== Referanser ==


== Eksterne lenker ==
(en) Elabuga – kategori av bilder, video eller lyd på Commons 
Nettsted om Jelabuga (russisk)
Bruce McGill

Bruce Travis McGill (født 11. juli 1950 i San Antonio i Texas) er en amerikansk skuespiller.
Bruce McGill spilte den lure flypiloten Jack Dalton i MacGyver. Første gang han dukket opp var i MacGyver sesong 2. Den episoden heter «Jack of Lies», der MacGyver (Richard Dean Anderson) må hjelpe Jack å redde en gammel venn som blir holdt fanget i Mellom-Amerika.
I 2017 hadde McGill en gjesterolle, som en krigsveteran fra Vietnamkrigen, i TV-serien NCIS [1]


== Filmografi (utvalg) ==
2015 – Run All Night
2009 – [[Lincoln]]
2009 – Law Abiding Citizen
2008 – W.
2008 – Vantage Point
2007 – The Lookout
2005 – Elizabethtown
2004 – Collateral
2003 – Matchstick Men
2003 – [[Runaway Jury]]
2002 – [[Det absolutte mareritt]]
2001 – Exit Wounds
1999 – The Insider
1992 – Min kule fetter Vinny
1983 – Silkwood
1981 – The Hand
1978 – Deltagjengen


== Referanser ==


== Eksterne lenker ==
(en) Bruce McGill på Internet Movie Database 
(sv) Bruce McGill i Svensk Filmdatabas 
(da) Bruce McGill på Filmdatabasen 
(da) Bruce McGill på Scope 
(fr) Bruce McGill på Allociné 
(en) Bruce McGill på AllMovie 
(en) Bruce McGill hos The Movie Database 
(en) Bruce McGill hos Internet Broadway Database 
(en) Bruce McGill hos Behind The Voice Actors
Jan Vysjatitsj

Jan Vysjatitsj (russisk: Ян Вышатич; født ca. 1016, død 1106) var en militær kommandant i Kievriket. Han er siste kjente etterkommer av Dobrynja, og var sønnesønn av Ostromir og sønn av Vysjata.
Det finnes sparsomt med historiske kilder om Jan. Det er kjent at han samlet inn skatt for Svjatoslav II i Beloozero-området og slo ned et smerd-opprør der, og at han senere deltok i militære felttog mot kiptjakene.Vysjatitsj er en av de viktigste kildene i Nestorkrøniken.


== Litteratur ==
Антонин Ладинский. Последний путь Владимира Мономаха (роман).
Павел Виноградов. Янь и волхв (рассказ).
Mamadysj

Mamadysj (russisk: Мамадыш, tatarisk (latinsk): Mamadış) er en by i Republikken Tatarstan i Russland. Den ligger ved elva Vjatka, rundt 140 km øst for Kazan. Innbyggertall: 13 509 (folketelling 2002), 11 835 (folketelling 1989).
Den var opprinnelig en tatar-landsby. På 1600-tallet begynte russiske nybyggere å bosette seg i området. Den fikk byrettigheter i 1781.


== Referanser ==
Kaleidoskop

Kaleidoskop er også navn på flere tidsskrifter og andre fenomener i inn- og utland.Kaleidoskopet er et optisk instrument og et leketøy. Det besto opprinnelig av en spesielt konstruert speildel og et større antall fargede biter av tre eller plast. Nyere varianter gir samme type effekt, men er annerledes utformet.
Speilene er spesielt tilskåret og tilpasset slik at en ser et heksagon ved å titte i den ene enden. De fargede bitene kan ristes på slik at de sprer seg i stadig nye mønstre. Et felt av skopet viser egentlig bare en vinkel på 60 grader i den andre enden. På grunn av speileffektene vil en se en snøkrystallformet sekstakket stjerne.


== Eksterne lenker ==
Video fra et Kaleidoskop
Bolgar (by)

Bolgar (russisk: Болгар, [tatarisk] (latinsk): Bolğar) er en by i Republikken Tatarstan i Russland. Den ligger ved elva Volga, rundt 90 km sør for Kazan. Innbyggertall: 8 655 (folketelling 2002).
Den historiske byen Bolgar ligger like i nærheten.
Dagens by ble grunnlagt i 1781. Den ble kalt Spassk fram til 1926, deretter Spassk-Tatarskij til 1935, og så Kujbysjev (til ære for Valerian Kujbysjev) til 1991, da den endelig fikk sitt nåværende navn, Bolgar. I 1953 ble byen flyttet fra stedet den ble grunnlagt og nærmere den historiske byen, på grunn av byggingen av Kujbysjev-reservoaret og oversvømmelsen av den opprinnelige byen Spassk.


== Referanser ==


== Eksterne lenker ==
Offisielt nettsted 
(en) Bolghar – kategori av bilder, video eller lyd på Commons
Kaleidoskop (andre betydninger)

Kaleidoskop er navn på:

Kaleidoskop, et leketøy
Kaleidoskopet, et norsk forlag
Kaleidoskop (EU), et kulturrelatert EU-program
Flere bøker, noveller og antologier i inn- og utland


== Se også ==
Kaleidoscope
Terje Skarsfjord

Terje «Skars» Skarsfjord (født 28. juni 1942 i Narvik, død 15. januar 2018) var en norsk fotballspiller og -trener.


== Spiller ==
Skarsfjord spilte for Fotballklubben Mjølner 1959–73 og 1977, og hadde en sesong i Kvik/Trondheim. Med Trygve Bornø ble han i 1960 den første fra Nord-Norge som trente med det norske juniorlandslaget. Skarsfjord var med på flere  seiere i Nord-Norgesmesterskap i fotball, samt en sesong i 1. divisjon fotball for herrer 1972, der han ble bokført med 22 kamper og to scoringer. Videre spilte han for Landsdelslaget for Nord-Norge (13 kamper).


== Trener ==
Han var trener i samme klubb i flere perioder frem til starten av 1990-tallet, blant annet avbrutt av en trenerperiode i Hødd (1981–82). Mest  kjent ble han kanskje som trener av Tromsø IL i flere perioder (1996, 1999–2001, 2003), der han vant Norgesmesterskapet i fotball for herrer 1996.
Han var lenge involvert med Norges Fotballforbund i barnefotball, blant annet med Andreas Morisbak som han har skrevet bøker med.  Han trente U-15 og U-19 i en årrekke.
Han var utdannet adjunkt (matematikk, historie, pedagogikk og biologi), hadde befalsskole (BSIN) og var vernepliktig løytnant. Han var far til treneren Rune Skarsfjord, virket som lærer i grunnskole, ungdomsskole og høyskole, samt innehadde utmerkelsen «Rallar av malmbyen» (1997).


== Utgivelser ==
Ungdomsfotball, planlegging av god fotballopplæring (1988).  Med Andreas Morisbak og Sverre Dreier
God fotballferdighet, lær taktikk, teknikk (1986). Med Morisbak og Dreier


== Referanser ==